Chrósćicy (SN/MWj). Digitalny swět poněčim tež do Chróšćanskeje zakładneje šule „Jurij Chěžka“ zaćehnje. Tam tuchwilu datowu syć kładu, tak zo kóžda rjadowniska rumnosć wotpowědny přizamk dóstanje. Přichodny tydźeń maja dźěła wotzamknjene być. Wo tym informowaše wjesnjanosta Marko Kliman (CDU) na wčerawšim posedźenju Chróšćanskeje gmejnskeje rady. Dźěła wukonja samsne předewzaće, kotrež je tež hižo při přetwarje bywšeje srjedźneje šule na gmejnske a kulturne srjedźišćo datowu syć kładło. „Tak nastanje zmysłapołna infrastruktura, kotraž zwjazuje wjacezaměrowu halu, šulu a gmejnski a kulturny centrum“, Kliman rozłoži.
szl_Latn